കോവളം തീരത്തെത്തിയത് നൂറുകണക്കിന് ആളുകള് കോവളം: കോവിഡ് വ്യാപനത്തെ തുടര്ന്ന് അടച്ചിട്ടിരുന്ന കോവളം തീരത്ത് തിരുവോണത്തിനും അവിട്ടം നാളായ ഞായറാഴ്ചയും എത്തിയത് നൂറുകണക്കിന് ആളുകളായിരുന്നു. അതോടെ കോവളംതീരം വീണ്ടും ഉണര്ന്നു. ചെറുകിട കച്ചവടങ്ങളും വഴിവാണിഭക്കാരുമെത്തിയതോടെ കച്ചവടവും കെങ്കേമമായി. കോവിഡ് വ്യാപനത്തെ തുടര്ന്ന് പ്രവേശനം നിരോധിച്ചിരുന്ന കോവളം ബീച്ച് അടുത്തിടെയാണ് വീണ്ടും തുറന്നത്. അവിട്ടം ദിനമായ ഞായറാഴ്ചയും തീരത്ത് വന്തിരക്കായിരുന്നു. കടല് തീരം കവര്ന്നതിനെ തുടര്ന്ന് സഞ്ചാരികള് തീരത്തേക്ക് ഇറങ്ങാതിരിക്കാനായി ലൈഫ് ഗാര്ഡുമാരുടെ നേതൃത്വത്തില് കയര്കെട്ടി തിരിച്ച് അപായ കൊടിയും നാട്ടിയിരുന്നു. ഞായറാഴ്ച രാവിലെ നാട്ടുകാരുടെ കൂട്ടായ്മയില് മഹാബലി വേഷമിട്ടെത്തിയ ആള് ബീച്ചിലുണ്ടായിരുന്ന വിദേശികള്ക്കും നാട്ടുകാര്ക്കും ഓണസന്ദേശത്തിന് പുറമേ സാനിറ്റൈസറും വിതരണം ചെയ്തു. ലെറ്റ്ഹൗസ് ബീച്ച്, ഹവ്വാ ബീച്ച് എന്നിവിടങ്ങളിലെ നടപ്പാതകളിലിരുന്നാണ് മിക്കവരും തീരത്തെ കാഴ്ചകള് കണ്ട് മടങ്ങിയത്.The post കോവളം തീരത്തെത്തിയത് നൂറുകണക്കിന് ആളുകള് first appeared on MalayalamExpressOnline.